Musteikis
Musteikis – lietuviška pavardė. Šios pavardės moteriškosios giminės formos yra: Musteikienė (ištekėjusi moteris) ir Musteikytė (mergautinė pavardė). Pavardę turi šie garsesni žmonės: Musteikis Antanas Musteikis (1958–1991) – nepriklausomybės gynėjas, muitininkas, vienas Medininkų žudynių aukų; Ignas Musteikis (1890–1960) – karinis ir valstybės veikėjas, pulkininkas; Juozas Musteikis (1889–1956) – karinis veikėjas, pulkininkas; Kazimieras Musteikis (g. 1928) – kalbininkas; Kazys Musteikis (1894–1977) – karinis ir valstybės veikėjas, Lietuvos kariuomenės brigados generolas; Kęstutis Musteikis (g. 1956) – dailininkas, skulptorius. Pavardė kilusi iš šiaurės rytų Lietuvos (Tauragnai, Daugailiai, Utena, Svėdasai). A. Vanago sieta su latviškomis pavardėmis Muste, Mustis, Musts ir kildinta iš latv. mustis „tamsus, tamsaus gymio žmogus“ (< est. must, lyv. mustā 'juodas'). Kita vertus, tai gali būti dialektinė asmenvardžio Mosteikis, Masteikis forma, išsirutuliojusi iš *Mąsteika (< liet. mąstyti).